Lav et referat af nedenstående tekst:

Tekst:
Morten Vestergaard er ny formand for Vendsyssel FF. Han blev valgt på fodboldklubbens generalforsamling. Henrik Stoksted har efter 3 år på posten valgt i stedet at blive menigt bestyrelsesmedlem. Morten Vestergaard har siddet som bestyrelsesmedlem de sidste 12 måneder. Han er direktør i Vestergaard Marine Service, som har hjemme i Frederikshavn. - Vi er meget glade for, at Morten har sagt ja til formandsposten. Med Morten Vestergaard ved roret er Vendsyssel FF godt rustet til fremtiden, som byder på meget spændende opgaver. Morten Vestergaard vil sammen med den øvrige bestyrelse arbejde hårdt for at udbygge den succes, vi oplever både på og udenfor banen i øjeblikket, skriver klubben i en pressemeddelelse. Den nye bestyrelse vil i den nærmeste fremtid udarbejde en strategi for året, hvor hovedprioriteterne bliver samarbejde med de vendsysselske klubber samt økonomi. Nye i bestyrelsen er ligeledes advokat Søren Nørgaard, salgschef Svend Abrahamsen, salgschef Lars W Jensen samt direktør Karsten Lauritzen. Bestyrelsen er nu fuldtallig med 9 medlemmer.

Referat:
Vendsyssel FF har fået ny formand. Morten Vestergaard afløser Henrik Stoksted.